Griekwastad-moorde: T-hemp dalk tydens rugbywedstryd uitgerek | Maroela Media
Die hof hoor tans getuienis aan in die hofsaak van 'n 17-jarige seun wat beskuldig word van die moorde op Deon Steenkamp (44), sy vrou Christelle (43) en hul dogter Marthella (14). Hulle is op 6 April 2012 op hul plaas Naauwhoek doodgeskiet.
"Die T-hemp is gebruik in 'n rugbywedstryd," het Willem Coetzee, prokureur vir die verdediging, gesê terwyl hy staatsgetuie lt.kol. Gerhard Vermeulen tydens kruisverhoor ondervra het.
Vermeulen is 'n wetenskaplike analis in die polisie se forensiese afdeling. 'n Blou T-hemp, wat aan die beskuldigde behoort, is op die toneel opgespoor. Die hemp is geskeur en is oor die skouergedeeltes uitgerek.
Vermeulen het in sy getuienis gesê die hemp het moontlik gerek toe iemand daaraan getrek het.
Coetzee het dit gestel dat toetse deur die laboratorium nie kon bepaal onder watter omstandighede die T-hemp geskeur is nie.
Die staat het vroeër situasies voorgestel wat met die hemp kon gebeur het. Vermeulen het dit benadruk dat dit moeilik is om te bepaal hoeveel druk op die T-hemp toegepas is.
Hy het ingestem dat faktore soos die ouderdom van die T-hemp, hoeveel druk die T-hemp vantevore deurstaan het en die gewig van die persoon wat die hemp aftrek, 'n rol sal speel.
Die hof het gehoor dat die skade aan die T-hemp nie veroorsaak kon word indien iemand van die draer van die hemp weggedruk is is nie.
Van dag een af het ek die gevoel gekry die mannetjie het self die skote gevuur! Ons mag nie oor deel nie, maar ek vra myself oor en oor die vraag! HOE KAN ENIGE KIND SY OF HAAR OUERS NET SO UIT WIS??
Hys skuldig maar ek dink iemand het hom voorgese of gehelp. Ek wens hy gaan 3 lewenslamge tronkstraf kry. Jammer die doodstraf is weg. Hys n regte klein gemors.
Hy is onskuldig, en dit kos 'n groot gemors om 'n kleintjie raak te sien, Leon!!! Kom ons praat weer na die saak afgehandel is, dan sal ek graag al die verskonings aanhoor. Tot dan tata.
Ja ek stem saam met Maggie.Ek glo ook hy is onskuldig.Ons moet ook nie oordeel nie die een wat geen foute het nie kan dan die klip vat en eerst gooi.Ek glo ook nie jy(Loen) kan nie se hy is gemors nie gaan jy daarvan hou as iemand dit van jou mense se?